CELEX: 32019D1803
Language: hu
Date: 2019-07-18 00:00:00
Title: A Tanács (EU) 2019/1803 határozata (2019. július 18.) az Európai Unió és a Vietnámi Szocialista Köztársaság Kormánya közötti, Vietnámnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről

29.10.2019   
               
               
                  HU
               
               
                  Az Európai Unió Hivatalos Lapja
               
               
                  L 276/1
               
            
         A TANÁCS (EU) 2019/1803 HATÁROZATA
         (2019. július 18.)
         az Európai Unió és a Vietnámi Szocialista Köztársaság Kormánya közötti, Vietnámnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. április 8-án elfogadott egy határozatot, amelyben felhatalmazást adott az Európai Unió és a Vietnámi Szocialista Köztársaság közötti, Vietnámnak az Európai Unió válságkezelési műveleteiben való részvétele kereteinek meghatározásáról szóló megállapodásra (a továbbiakban: a megállapodás) irányuló tárgyalások megkezdésére.
                  
               
                     (2)
                  
                  
                     Az Európai Unióról szóló szerződés 37. cikkével összhangban az Unió külügyi és biztonságpolitikai főképviselője ezt követően tárgyalásokat folytatott az említett megállapodásról.
                  
               
                     (3)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Európai Unió és a Vietnámi Szocialista Köztársaság Kormánya közötti, Vietnámnak az Európai Unió válságkezelési műveleteiben való részvétele kereteinek meghatározásáról szóló megállapodást (a továbbiakban: a megállapodás) a Tanács az Unió nevében jóváhagyja.
            A megállapodás szövegét csatolták e határozathoz.
         
         
            2. cikk
            A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
         
         
            3. cikk
            A megállapodás 17. cikkének (1) bekezdésében előírt értesítést az Unió nevében a Tanács elnöke teszi meg (1).
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 18-án.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.